C 184/24
DA
Den Europæiske Unions Tidende
25.5.2023
BILAG
Supplerende udtalelse fra Den Rådgivende Kommission for Industrielle Ændringer — »Industri 5.0 i træbyggeri« findes på følgende sider:
Udtalelse fra Den Rådgivende Kommission for Industrielle Ændringer om »Industri 5.0 i træbyggeri« (supplerende udtalelse til TEN/794)
Ordfører: Martin BÖHME Medordfører: Rolf GEHRING
Vedtaget på plenarforsamlingen
15.11.2022
Retsgrundlag
Forretningsordenens artikel 56, stk.
1 Supplerende udtalelse
Kompetence
Den Rådgivende Kommission for Industrielle Ændringer (CCMI)
Vedtaget i CCMI
27.2.2023
Resultat af afstemningen (for/imod/hverken for eller imod)
29/0/3
1.
Konklusioner og anbefalinger 1.1.
Det Europæiske Økonomiske og Sociale Udvalg (EØSU) fremhæver, at brugen af træ som byggemateriale udgør en stor mulighed, da det er et bæredygtigt og omkostningseffektivt alternativ og supplement til traditionelle byggematerialer såsom beton og stål.
En yderligere fordel er den høje arbejdsproduktivitet inden for træbyggeri, som giver mulighed for en hurtigere og mere effektiv opførelse af bygninger.
Muligheden for at præfabrikere komponenterne på fabrikken reducerer også omkostningerne og øger sikkerheden under byggeriet.
1.2.
Uddannelse og livslang læring for arbejdsstyrken inden for træbyggeri er vigtigere end nogensinde.
Uddannelse og erhvervsuddannelse skal være resultatet af en social dialog, der inddrager alle arbejdsmarkedets parter.
1.3.
EØSU mener, at en styrkelse af sektoren for træbyggeri indebærer betydelige muligheder for arbejdstagerne, navnlig i landdistrikterne.
Ordentlige arbejdspladser i træindustrien og træbyggeriet kan bidrage til at forbedre den økonomiske situation i landdistrikter, hvor skovbruget spiller en vigtig rolle.
1.4.
EØSU understreger de mange miljømæssige fordele ved træbyggeri.
En af de største fordele er, at træ er et fornyeligt råstof, der forårsager lavere CO2-emissioner end andre byggematerialer ved produktionen af komponenter og opførelsen af bygninger og i hele deres livscyklus.
Desuden fremmer anvendelsen af træ i bygge- og anlægssektoren bevarelsen og vedligeholdelsen af skove ved at skabe incitamenter til bæredygtig skovforvaltning.
Træ absorberer og lagrer CO2 fra atmosfæren i vækstfasen.
Når det anvendes som byggemateriale, bliver det således et grønt byggemateriale og bidrager til den samlede reduktion af drivhusgasser.
1.5.
EØSU henviser til sine seneste publikationer om byggeri og byggevarer, navnlig udtalelserne om »Harmoniserede betingelser for markedsføring af byggevarer« (1) og »Træbyggeri med henblik på at mindske udledningen af CO2 i bygge- og anlægsbranchen« (2).
(1) (2)
EUT C 75 af 28.2.2023, s. 159.
EØSU's udtalelse »Træbyggeri med henblik på at mindske udledningen af CO2 i bygge- og anlægsbranchen« (se EUT, s. 18).